MUNICIPIUL CRAIOVA

CONSILIUL LOCAL AL MUNICIPIULUI CRAIOVA

           HOTĂRÂREA NR.47
privind înființarea serviciului social “Centrul de zi pentru Consiliere și Sprijin pentru Părinți și Copii”, în cadrul Direcţiei Generale de Asistenţă Socială Craiova
        
Consiliul Local al Municipiului  Craiova întrunit în şedinţa ordinară din data de 27.02.2025;


Având în vedere referatul de aprobare nr.58040/2025 şi raportul nr.58047/2025 al  Direcţiei Juridice, Asistenţă de Specialitate şi Contencios Administrativ prin care se propune înființarea serviciului social “Centrul de zi pentru Consiliere și Sprijin pentru Părinți și Copii”, în cadrul Direcţiei Generale de Asistenţă Socială Craiova și avizele nr.5/2025 al Comisiei I-Buget Finanţe, Studii, Prognoze şi Administrarea domeniului, nr. 5/2025 al Comisiei IV-Învăţământ, Cultură, Sănătate, Culte, Tineret şi Sport şi nr.5/2025 al Comisiei V-Juridică, Administraţie Publică şi Drepturi Cetăţeneşti; 

În conformitate cu prevederile Legii asistenţei sociale nr.292/2011, cu modificările şi completările ulterioare, Hotărârii Guvernului nr.797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal, cu modificările și completările ulterioare, Legii nr.197/2012 privind asigurarea calităţii în domeniul serviciilor sociale, Hotărârii Guvernului nr.118/2014 pentru aprobarea Normelor metodologice de aplicare a prevederilor Legii nr.197/2012, Hotărârii Guvernului nr.867/2015 pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale, Legii nr.500/2002 privind finanțele publice, cu modificările şi completările ulterioare, Legii nr.273/2006 privind finanţele publice locale, cu modificările şi completările ulterioare;


În temeiul art.129 alin.2 lit.d, coroborat cu alin.7 lit.b, art.139 alin.3, lit.h, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;



                             HOTĂRĂŞTE:
Art.1. Se aprobă înfiinţarea serviciului social “Centrul de zi pentru Consiliere și Sprijin pentru Părinți și Copii”, în cadrul Direcţiei Generale de Asistenţă Socială Craiova.

Art.2. Se stabileşte sediul Centrului de zi pentru Consiliere și Sprijin pentru Părinți și Copii, în municipiul Craiova, str.Amaradia, nr.30, bl.57 apt.
Art.3. Se aprobă Regulamentul de organizare şi funcţionare al serviciului social “Centrul de zi pentru Consiliere și Sprijin pentru Părinți și Copii”, prevăzut în anexa care face parte integrantă din prezenta hotărâre.
Art.4. Se împuterniceşte dl. Gagiu Ionel Cosmin, director general al Direcţiei Generale de Asistenţă Socială Craiova, să întreprindă toate demersurile pentru obținerea licenței de funcționare și înscrierea în sistemul de evidenţă a serviciilor sociale a Centrului de zi pentru Consiliere și Sprijin pentru Părinți și Copii.
Art.5. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Juridică, Asistenţă de Specialitate şi Contencios Administrativ şi Direcţia Generală de Asistenţă Socială Craiova vor aduce la îndeplinire prevederile prezentei hotărâri.

